Ariosoma balearicum
Animalia — Chordata Subphylum : Vertebrata  Superclassis : Gnathostomata  Classis : Actinopterygii  Subclassis : Neopterygii  Infraclassis : Teleostei  Superordo : Elopomorpha  Ordo : Anguilliformes  Subordo : Congroidei  Familia : Congridae  Subfamilia : Bathymyrinae  Genus : Ariosoma  Species : A. balearicum      Ariosoma balearicum est anguilla familiae Congridarum. Contra nomen de Baliaribus deductum, haec species piscis inveniri potest per Mare Mediterraneum et in orientali Oceano Atlantico a Portugallia ad Angoliam, occidentali Oceano Atlantico a Carolina Septentrionali ad Sinum Mexici, Oceano Indico, et Mari Rubro, ubique supra 700 m alta. Corpus est elongatum, colore griseo-brunneo, ore parvo, pinna pelvica ascendenti, pinna dorsali ex pinnis pectoralibus orienti, corpusque per omne patenti, pinnis dorsali analique margine nigro. Ad circa 50 centimetra longum crescit. Consuetudine, haec anguilla est nocturna; interdiu se sub harena vel in foraminibus in scopulis curalii celat. Crustaceis aliisque piscibus vescitur.